PQS ขาย “ไอพีโอ” วันแรกคึกคัก นำเงินลุย “รง.แป้งมันสำปะหลัง-ไฟฟ้า” ดันกำลังผลิตเพิ่ม
PQS แรงทะลุมิติ เปิดจอง "ไอพีโอ" วันแรกคึกสุดขีด! เล็งนำเงินระดมทุน ลุยโรงงานแป้งมันสำปะหลัง-โรงไฟฟ้าไบโอแก๊ส ดันกำลังการผลิตเพิ่ม และเพิ่มโอกาสแข่งขันทางธุรกิจ 
PQS แรงทะลุมิติ เปิดจอง "ไอพีโอ" วันแรกคึกสุดขีด! เล็งนำเงินระดมทุน ลุยโรงงานแป้งมันสำปะหลัง-โรงไฟฟ้าไบโอแก๊ส ดันกำลังการผลิตเพิ่ม และเพิ่มโอกาสแข่งขันทางธุรกิจ
7 ก.พ. 2566

บริษัท พรีเมียร์ควอลิตี้สตาร์ช จำกัด (มหาชน) หรือ PQS ผู้ผลิตแป้งมันสำปะหลังชั้นนำในภาคตะวันออกเฉียงเหนือที่มีความเชี่ยวชาญด้านการผลิตแป้งมันสำปะหลังกว่า 20 ปี หุ้นน้องใหม่ IPO กระแสตอบรับร้อนแรงทะลุมิติ เปิดให้จอง 7-9 กุมภาพันธ์ 2566 จำนวน 170 ล้านหุ้น พบวันแรกยอดจองซื้อสุดคึกคัก
นายเสกสรรค์ ธโนปจัย ประธานเจ้าหน้าที่บริหาร บริษัท ฟิน พลัส แอดไวเซอรี่ จำกัด ในฐานะที่ปรึกษาทางการเงิน จับมือ นายธีรฉัตร ศิลปสนธยานนท์ ผู้อำนวยการ บริษัทหลักทรัพย์ ฟินันซ่า จำกัด ในฐานะผู้จัดการการจัดจำหน่ายและรับประกันการจำหน่าย เปิดเผยยอดจองทะลัก แสดงถึงความเชื่อมั่นในธุรกิจของ PQS และความเชื่อมั่นต่อผู้บริหาร ที่มีวิสัยทัศน์มุ่งมั่นเป็นผู้ผลิตส่งออกแป้งมันสำปะหลัง แป้งมันสำปะหลังดัดแปร และผลิตภัณฑ์ที่เกี่ยวเนื่องในระดับชั้นนำของอาเซียน
ด้านนายสมยศ ชาญจึงถาวร ประธานกรรมการบริหาร PQS ระบุว่า แผนการระดมทุนครั้งนี้จะเพิ่มศักยภาพในการเติบโต และความสามารถในการแข่งขัน ที่มีเป้าหมายพัฒนาที่มุ่งเน้นการผลิตสินค้าแป้งมันสำปะหลังที่ผลิตมีคุณภาพตรงตามมาตรฐานที่กำหนดไว้ในระดับสากล รวมถึงระบบบริหารจัดการที่ดี ลดผลกระทบต่อสิ่งแวดล้อม
ขณะที่นายรัฐวิรุฬห์ ชาญจึงถาวร ประธานเจ้าหน้าที่บริหาร PQS ย้ำผลประกอบการเติบโตอย่างมีเสถียรภาพ สะท้อนงบ (ปี 2562-2564) มีรายได้รวม 1,255.70 ล้านบาท, 1,282.05 ล้านบาท และ 2,254.03 ล้านบาทตามลำดับ และมีกำไรสุทธิ 65.75 ล้านบาท, 82.09 ล้านบาท และ 313.82 ล้านบาทตามลำดับ สำหรับโรงงานผลิตแป้งมันสำปะหลังแห่งใหม่ที่จะใช้เงินลงทุนจากการระดมทุนในครั้งนี้ จะเพิ่มกำลังผลิตและแหล่งวัตถุดิบที่มีคุณภาพให้กับบริษัท ตามเป้าหมายและสร้างการเจริญเติบโตด้านรายได้อย่างยั่งยืน
ทั้งนี้บริษัทยังคงยึดการขับเคลื่อนธุรกิจบนหลักการ Bio Economy เพื่อเพิ่มมูลค่าสินค้าเกษตร สร้างงานสร้างอาชีพให้เกษตรกรไทยเติบโตอย่างมั่นคง พร้อมแนวคิดและเทคโนโลยีขับเคลื่อนสู่การลดผลกระทบต่อสิ่งแวดล้อม โดยร่วมกันกับชุมชนและสังคมอย่างกลมกลืน